laion/Wikipedia-Exotic huggingface dataset:
মোহাম্মদ আল-সাহলাউই

মোহাম্মদ ইব্রাহিম মোহাম্মদ আল-সাহলাউই (আরবি: محمد ابراهيم محمد السهلاوي; জন্ম: ১০ জানুয়ারি ১৯৮৭) হলেন সৌদি আরবের একজন ফুটবলার যিনি সৌদি পেশাদার লিগের ক্লাব আল-নাসর এবং সৌদি আরব জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি ২০১৩–১৪ এবং ২০১৪–১৫ টানা দুই মৌসুমে বছরের সেরা সৌদি ফুটবলার পুরস্কার জয়লাভ করেছেন। ২০০৬ এএফসি যুব চ্যাম্পিয়নশিপে ইরান অনূর্ধ্ব ২০ দলের বিরুদ্ধে খেলায় ৫২ মিনিটে আল-সাহলাউই তার ক্যারিয়ারের প্রথম গোল করেন; উক্ত খেলাটি ২–২ গোলে ড্র হয়েছিল। একই আসরে মালয়েশিয়া অনূর্ধ্ব ২০ দলের বিপক্ষে খেলায় মাত্র ১৩ মিনিটে মধ্যে তিনি গোল করেন; সে খেলায় তার দল ২–০ গোলে জয়লাভ করে। ২০১৫ সালের ৩রা সেপ্টেম্বর তারিখে, ২০১৮ ফিফা বিশ্বকাপ বাছাইপর্বের এক ম্যাচে পূর্ব তিমুর জাতীয় দলের বিরুদ্ধে তিনি তার সিনিয়র ক্যারিয়ারের প্রথম হ্যাট্রিক করেন; উক্ত খেলায় তার দল ৭–০ গোলে জয়লাভ করে। অতঃপর ২০১৫ সালের ১৭ই নভেম্বরে অনুষ্ঠিত পূর্ব তিমুর জাতীয় দলের বিরুদ্ধে আরেক ম্যাচে, তিনি ৫ গোল করেন; যে খেলায় তার দল ১০–০ গোলে জয়লাভ করে। আল-কাদিসিয়া সৌদি প্রথম বিভাগ: ২০০৮–০৯ আল-নাসর সৌদি পেশাদার লিগ: ২০১৩–১৪, ২০১৪–১৫ সৌদি ক্রাউন প্রিন্স কাপ: ২০১৪ "WORLD CUP QUALIFYING - AFC 3/9/2015 12:40*"। ESPN FC। ৩ সেপ্টেম্বর ২০১৫। সংগ্রহের তারিখ ৩ সেপ্টেম্বর ২০১৫।  মোহাম্মদ আল-সাহলাউই – ফিফা প্রতিযোগিতার রেকর্ড (ইংরেজি) ন্যাশনাল-ফুটবল-টিমস.কমে মোহাম্মদ আল-সাহলাউই (ইংরেজি) এসএলস্ট্যাট.কমে মোহাম্মদ আল-সাহলাউই টেমপ্লেট:সৌদি আরব দল ২০১৫ এএফসি এশিয়ান কাপ
এম বি মানিক

এম বি মানিক (জন্ম ১৯৭১) একজন বাংলাদেশী চলচ্চিত্র পরিচালক। তিনি মুসা ভাই, এক টাকার দেনমোহর এইরকম আরো অনেক চলচ্চিত্র পরিচালনা করে খ্যাতি অর্জন করেন। এম বি মানিক বাংলাদেশের চাঁদপুর জেলায় জন্মগ্রহণ করেন। এম বি মানিক প্রথমে ১৯৯৩ সালে চলচ্চিত্র পরিচালক আলমগীর কুমকুম এর সহকারী পরিচালক হিসেবে কাজ করেন অপরাজিত নায়ক চলচ্চিত্রে। এরপরে তিনি আরো অনেক পরিচালকের সহকারী পরিচালক হিসেবে কাজ করেন। এর মধ্যে উল্লেখযোগ্য হলো, মালেক আফসারী, এনায়েত করিম, বদিউল আলম খোকন, জিল্লুর রহমান এবং আরো অনেকে। এম বি মানিকের প্রথম পরিচালিত চলচ্চিত্র ‘নূরা পাগলা’। এ চলচ্চিত্রটি তিনি বাহার উদ্দিন বাহার নামে পরিচালনা করেন। পরবর্তী ছবি ‘দুর্ধর্ষ’ পরিচালনার সময় তিনি নাম পরিবর্তন করে এম বি মানিক রাখেন। এম বি মানিক তার পরিচালনায় শেষ চলচ্চিত্র নির্মাণ করেন যার নাম "দুর্ধর্ষ প্রেমিক।" যা মুক্তি পাওয়ার পর অনেক লোকসান হয়। তারপরেই তিনি ভিসা নিয়ে যুক্তরাষ্ট্রে পাড়ি জমান। সেখানে একটি মুদি দোকান দেন। এম বি মানিকের প্রযোজনা প্রতিষ্ঠানের নাম ছিল এইচ এ ফিল্ম ইন্টারন্যাশনাল। তার স্ত্রীর নাম আসমা মানিক এবং তাদের তিন সন্তান হয়। যুক্তরাষ্ট্রের নিউইয়র্কে দুর্বৃত্তের গুলিতে তিনি নিহত হন। ১৫ মে ২০১৪, বুধবারে স্থানীয় সময় বিকেল তিনটায় একদল চাঁদাবাজ এম বি মানিকের নিউইয়র্কের দোকানে এসে চাঁদা দাবি করে। তিনি চাঁদা দিতে অস্বীকৃতি জানালে তারা গুলি চালায়। এতে তিনি গুরুতর আহত হন, হাসপাতালে নেওয়ার পর তার মৃত্যু হয়। তার মরদেহ বাংলাদেশে নিয়ে আসা হয়, অনেক বাংলাদেশী চলচ্চিত্র অভিনেতা ও পরিচালক তার বাসায় গিয়ে শ্রদ্ধা জানান। মানিককে তার নিজ শহর ফেনীতে সমাহিত করা হয়। "সন্ত্রাসী হামলায় যুক্তরাষ্ট্রে চলচ্চিত্র নির্মাতা মানিক নিহত"। www.jugantor.com। ১৫ মে ২০১৪।  "যুক্তরাষ্ট্রে গুলিতে পরিচালক এম বি মানিক নিহত"। প্রথম আলো। ১৬ মে ২০১৪।  ইন্টারনেট মুভি ডেটাবেজে এম বি মানিক (ইংরেজি)
মাইজবাগ ইউনিয়ন

মাইজবাগ ইউনিয়ন ময়মনসিংহ বিভাগের ময়মনসিংহ জেলার ঈশ্বরগঞ্জ উপজেলার একটি ইউনিয়ন। মাইজবাগ ইউনিয়নের পূর্বে জাটিয়া, ‍পশ্চিমে বড়হিত, দক্ষিণে মগটুলা ইউনিয়ন ও নান্দাইল উপজেলা এবং উত্তরে ঈশ্বরগঞ্জ ইউনিয়ন অবস্থিত। নিজাম উদ্দিন (প্রাক্তন) আব্দুল মজিদ (প্রাক্তন) খোয়াজ আলী (প্রাক্তন ২ বারের চেয়ারম্যান) আব্দুর রাজ্জাক (প্রাক্তন), বিএনপি ফরিদ মিয়া (প্রাক্তন), বাংলাদেশ আওয়ামীলীগ আনোয়ার পারভেজ (প্রাক্তন), জাতীয় পার্টি ছাইদুল ইসলাম বাবুল (বর্তমান চেয়ারম্যান) জাতীয় পার্টি মাইজবাগ ইউনিয়নের মোট আয়তন ২৯.৭১ বর্গকিলোমিটার এবং মোট গ্রাম রয়েছে ২৭টি। জাতীয় তথ্য বাতায়ন অনুযায়ী এখানে ৭১৫০টি খানায় মোট ৩৮,৮৪৮ জনসংখ্যার বসবাস, যার মধ্যে পুরুষ ও নারীর সংখ্যা যথাক্রমে ১৯,৭০৪ এবং ১৮,৬৯২। জাতীয় পরিসংখ্যান ব্যুরোর আদমশুমারি প্রতিবেদন অনুযায়ী ২০০১ সালে পুরুষ ও নারীর সংখ্যা ছিল যথাক্রমে ১৮৬২০ এবং ১৭৮৭৪। এই উপজেলার অধিকাংশ মানুষ ইসলাম ধর্মাবলম্বী। সুন্নি, ওয়াহাবি ও আহমাদিয়া মুসলিম বিদ্যমান। হিন্দুধর্ম এখানে দ্বিতীয় সংখ্যাগরিষ্ঠ ধর্ম। এখানে ৫৮০জন হিন্দুর্ধমাবলম্বীর জন্য ৪টি মন্দির এবং ৩৮১৪৮ জন ইসলাম ধর্মাবলম্বীর জন্য ৯৮টির মত মসজিদ রয়েছে। কলেজের সংখ্যা: ০১টি হাই স্কুলের সংখ্যা: ০৩টি জুনিয়র হাই স্কুলের সংখ্যা: ০১টি প্রাথমিক স্কুলের সংখ্যা: ২০টি মাদ্রাসার সংখ্যা: ৩০টি মল্লিকপুর লক্ষীগঞ্জ উচ্চ বিদ্যালয় মাইজবাগ পাছ পাড়া উচ্চ বিদ্যালয় তারাটি গদুরভিটা উচ্চ বিদ্যালয় মোট জমির পরিমাণ: ৬০৭২.৯৮ আউশ: ৩০০ আমন: ২৫০০ বোর ২৪৭৭ পাট ৬৫ ঈশ্বরগঞ্জ উপজেলা সদর থেকে ইউনিয়ন পরিষদের দুরত্ব ৬.০৫ কি.মি.। ঈশ্বরগঞ্জ উপজলা পরিষদ থেকে বাস, অটো রিক্সা, রিক্সা কিংবা সিএনজি যোগে মাইজবাগ ইউনিয়নস্থ লক্ষীগঞ্জ বাজারে আসা যায়। লক্ষীগঞ্জ বাজারেই ইউনিয়ন পরিষদের প্রধান কার্যালয়। ইউপি রাস্তার মোট মাইল : ১১২ কিমি কাঁচা রাস্তার মোট মাইল : ১০২কিমি পাঁকা রাস্তার মোট মাইল : ১০কিমি থানা রাস্তার মোট মাইল : ১৩কিমি কাঁচা রাস্তার মোট মাইল : ০৫কিমি কাঁচা রাস্তার মোট মাইল : ০৮কিমি সিএসবি রাস্তার মোট মাইল : ০৬কিমি কাঁচা রাস্তার মোট মাইল : ০০কিমি কাঁচা রাস্তার মোট মাইল : ০৬কিমি পুল কার্লভাটের সংখ্যা : ২০০টি স্বাস্থ্য ও পরিবার কেন্দ্র- ০১টি কমিউনিটি ক্লিনিক ০৬টি কৃষি কুমুরিয়া বিল আন্দর দীঘিঘাট কাতলা বিল হিঙ্গার বিল দুবধল বিল http://maijbaghup.mymensingh.gov.bd/site/page/19ffa61e-0c3c-4036-832b-e5fd9e7b3c10/এক%20নজরে--ইউনিয়ন
সালিম আল-দাউসারি

সালিম বিন মোহাম্মদ বিন শাফি আল-দাউসারি (আরবি: سالم بن محمد بن شافي الدوسري; জন্ম: ১৯ আগস্ট ১৯৯১) হলেন সৌদি আরবের একজন পেশাদার ফুটবলার, যিনি সৌদি পেশাদার লিগের ক্লাব আল-হিলাল হতে লা লিগার ক্লাব ভিয়ারিয়ালে ধারে এবং সৌদি আরব জাতীয় দলের হয়ে একজন উইংগার হিসেবে খেলেন। ২০১৪ ফিফা বিশ্বকাপ বাছাইপর্বের জন্য তাকে সৌদি আরব দলে অন্তর্ভুক্ত করা হয়েছিল। তিনি উক্ত প্রতিযোগিতায় ১টি গোল করেন। তিনি গত বেশ কয়েক বছর ধরে আল-হিলালের একজন অন্যতম সেরা খেলোয়াড় হিসেবে পরিচিত। ২০১৮ সালে তিনি স্পেনীয় ক্লাব ভিয়ারিয়ালে ধারে যোগদান করেন। তিনি ড্রিবলিং করা, পাস দেওয়া এবং বল নিয়ন্ত্রণে উচ্চতর ক্ষমতার জন্য অধিক পরিচিত। ৭ অক্টোবর ২০১৭ অনুযায়ী, স্কোর এবং ফলাফলের কলামে সৌদি আরবের গোল প্রথমে উল্লেখ করা হয়েছে। আল-হিলাল সৌদি পেশাদার লিগ (১): ২০১৬–১৭ কিংস কাপ (১): ২০১৫, ২০১৭ ক্রাউন প্রিন্স কাপ (৩): ২০১২, ২০১৩, ২০১৬ সুপার কাপ (১): ২০১৫ এএফসি চ্যাম্পিয়ন্স লিগ (২): রানার-আপ– ২০১৪, ২০১৭ Profile "Al-Dosari, Salem"। National Football Teams। সংগ্রহের তারিখ ৮ জুন ২০১৭।  ন্যাশনাল-ফুটবল-টিমস.কমে সালিম আল-দাউসারি (ইংরেজি) গোল.কমে সালিম আল-দাউসারি ওয়েব্যাক মেশিনে আর্কাইভকৃত ৬ মার্চ ২০১৬ তারিখে ইউরোস্পোর্ট.কমে সালিম আল-দাউসারি টেমপ্লেট:ভিয়ারিয়াল ফুটবল ক্লাব দল
হিরো (১৯৮৩-এর চলচ্চিত্র)

হিরো হচ্ছে ১৯৮৩ সালে মুক্তি পাওয়া একটি হিন্দি চলচ্চিত্র যেটি সুভাষ ঘাই পরিচালনা করেন। জ্যাকি শ্রফ চলচ্চিত্রটিতে অভিনয় করে রাতারাতি তারকা বনে গিয়েছিলেন। ১৯৮১ সালের 'মিস ইন্ডিয়া' খেতাবপ্রাপ্ত মীনাক্ষী শেষাদ্রি চলচ্চিত্রটিতে অভিনয় করে পরিচিতি পেয়ে যান। হিরো তেলুগু ভাষায় পুনর্নির্মিত হয়েছিলো 'বিক্রম' (১৯৮৬) নামে যেখানে জ্যাকির ভূমিকায় আক্কিনেনি নাগার্জুনা অভিনয় করেন, ১৯৮৮ সালে কন্নড় ভাষায় 'রানাধীরা' নামের একটি অনুরূপ চলচ্চিত্র বের হয়েছিলো। ২০১৫ সালে হিরোর নতুন করে হিন্দি পুনর্নির্মাণ বের হয় যেটা নিখিল আদভানি পরিচালনা করেন। জ্যাকি শ্রফ - জ্যাকি দাদা/জয়কিষাণ মীনাক্ষী শেষাদ্রি - রাধা মাথুর সঞ্জীব কুমার - দমোদর মাথুর শাম্মী কাপুর - পুলিশ কমিশনার শ্রীকান্ত মাথুর অমরেশ পুরী - পাশা মদন পুরী - ভারত বিন্দু - যমুনা (রাধা'র বিধবা মসী) ভরত ভূষণ - রামু শক্তি কাপুর - জিমি থাপা উর্মিলা ভাট - সন্ধ্যা মাথুর শেখ আজাদ - শেখ ফারুক "Box office 1983"। Boxofficeindia.com। ১ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১২।  "Nikhil Advani begins shooting for remake of 1983 Film Hero"। IANS। news.biharprabha.com। সংগ্রহের তারিখ ১৫ ফেব্রুয়ারি ২০১৪।  ইন্টারনেট মুভি ডেটাবেজে Hero (ইংরেজি)
ভাষা নিয়ন্ত্রক সংস্থার তালিকা

এটি একটি ভাষা নিয়ন্ত্রক সংস্থার তালিকা যা মান্য ভাষা নিয়ন্ত্রণ করে এবং যাকে প্রায়ই বলা হয় ভাষা অ্যাকাডেমি। ভাষার ক্ষেত্রে অ্যাকাডেমি বলতে এমন একটি সংস্থাকে বোঝায় যা কোন ভাষাকে অ্যাকাডেমির চোখে বহিঃস্থ বিরূপ প্রভাব থেকে রক্ষার চেষ্টা করে, ভাষার ব্যবহারের উৎকর্ষ ধরে রাখতে চেষ্টা করে এবং ব্যাকরণ, অভিধান, এবং অন্যান্য নির্দেশিকা রচনার মাধ্যমে ভাষাতে নিয়ম আনার চেষ্টা করে। ১৬শ শতক থেকে ভাষা অ্যাকাডেমিগুলি গড়ে উঠতে শুরু করে। এদের মধ্যে সবচেয়ে বিখ্যাত হল ফরাসি ভাষার জন্য প্রতিষ্ঠিত আকাদেমি ফ্রঁসেজ। ফ্রান্সের বাইরে স্পেন, সুইডেন, হাঙ্গেরি, বাংলাদেশ এবং আরও বহু দেশে ভাষার জন্য অ্যাকাডেমি গড়ে উঠেছে, তবে ইংরেজি ভাষার জন্য প্রধান ইংরেজিভাষী দেশগুলিতে এরকম কোন অ্যাকাডেমি নেই। Language policy Language revival Language planning Linguistic purism Languages in censuses Thomas, George (1991) Linguistic purism p.108, quotation: Whereas a number of the puristically motivated language societies have assumed de facto responsibility for language cultivation, the decisions of the academies have often had the force of law. ... Since academies are so closely associated with the notion of purism, a brief word on their history may not be out of place. The first academy to deal expressly and exclusively with language matters was the Accademia della Crusca ... Its orientation was essentially conservative, favouring a return to the Tuscan language as cultivated in the fourteenth century over the innovations of contemporary renaissance poets such as Torquato Tasso. ... One of its first tasks -- as with so many academies to follow -- was to produce a large-scale prescriptive dictionary of Italian "Organizations Attached to the Department of Humanitarian Sciences and Arts"। National Academy of Sciences of Belarus। ১৩ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৮ জুন ২০১২। Field of Activities: ... compilation of the Belarusian language dictionaries including Belarusian – the other Slavonic languages and the other Slavonic languages – Belarusian dictionaries; ...  "Pontificia Academia Latinitatis" (লাতিন ভাষায়)। Vatican.va। ২০১২-১১-১০। সংগ্রহের তারিখ ২০১৩-০৮-১৯।  "Хуулийн нэгдсэн портал сайт"। Legalinfo.mn (মঙ্গোলিয় ভাষায়)। ২০১৫-০৯-১৪ তারিখে মূল থেকে আর্কাইভ করা। সংগ্রহের তারিখ ২০১৭-০১-২৬।  "Scots Language Centre"। Scotslanguage.com। সংগ্রহের তারিখ ২০১৫-০৮-১১।  "Scottish Language Dictionaries - Home"। Scotsdictionaries.org.uk। ২০১৫-০৮-০৩। ২০১৩-০১-১৪ তারিখে মূল থেকে আর্কাইভ করা। সংগ্রহের তারিখ ২০১৫-০৮-১১।
মাইকা মনরো

মাইকা মনরো বাকলে (জন্ম: ডিলিয়ন মনরো বাকলে; ২৯ মে ১৯৯৩), মাইকা মনরো হিসেবে সবচেয়ে বেশি পরিচিত, হলেন মার্কিন অভিনেত্রী এবং পেশাদার কাইটবোর্ডার। তিনি ২০১২ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র এট এনি প্রাইস-এ অভিনয় করার মাধ্যমে চলচ্চিত্রে অভিনয় জীবন শুরু করেন, এছাড়াও তাকে ২০১৩ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র লেবার ডে-এ হাজির হতে দেখা গিয়েছে। ২০১৪ সালে মুক্তিপ্রাপ্ত রোমাঞ্চকর কাহিনী সমৃদ্ধ অধীরতামূলক মার্কিন চলচ্চিত্র দ্য গেস্ট এবং একই বছরে মুক্তি পাওয়া অতিপ্রাকৃত অধীরতামূলক মার্কিন চলচ্চিত্র ইট ফলোস এর মত সমালোচকদের দ্বারা বহুল প্রশংসিত দুটি চলচ্চিত্রে তার অভিনয়ের পরবর্তীতে তিনি "স্ক্রিম কুইন" নামেও পরিচিতি লাভ করেন। এছাড়াও তিনি ২০১৬ সালে মুক্তিপ্রাপ্ত কল্পবিজ্ঞান দৃশ্যকাব্যের জনপ্রিয় মার্কিন চলচ্চিত্র ইন্ডিপেনডেন্স ডে: রেসাজেন্স-এ পেট্রিসিয়া হোয়াইটমোর ভূমিকায় অভিনয় করেছেন। মনরোর জন্ম, ১৯৯৩ সালের ২৯শে মে, মার্কিন যুক্তরাষ্ট্রের ক্যালিফোর্নিয়া রাজ্যের সান্টা বার্বারা শহরে, তার জন্মগত নাম ডিলিয়ন মনরো বাকলে, তিনি সাংকেতিক ভাষার অনুবাদক ডিক্সি এবং নির্মাণ শ্রমিক জ্যাক বাকলের কন্যা সন্তান। পরবর্তীতে তিনি তার নামের প্রথম অংশ পরিবর্তন করে "মাইকা" রাখেন, যেটির মাধ্যমে তিনি তার জীবনের বেশিরভাগ ক্ষেত্রেই সর্বজনীনভাবে পরিচিত। মাত্র ১৭ বছর বয়সে, মনরো সান্টা বার্বারা ত্যাগ করেন এবং ডমিনিকান রিপাব্লিক-এর চাবারেটে নামক শহরে কাইটিং নামক খেলার প্রশিক্ষন চালিয়ে যাবার জন্য চলে আসেন, তবে তিনি এর আগের গ্রীষ্মকালীন সময়েও এখানে অতিবাহিত করেছিলেন। পরবর্তীকালে তিনি অনলাইন ভিত্তিক স্কুলের মাধ্যমে তার হাই স্কুলের শেষ বর্ষ সমাপ্ত করেন। "Maika Monroe balances acting with kiteboarding"। go.com। সংগ্রহের তারিখ ৮ আগস্ট ২০১৩।  "Maika Monroe"। সংগ্রহের তারিখ ১৭ জানুয়ারি ২০১৬।  "Person Details for Dillon Monroe Buckley, "California Birth Index, 1905-1995" — FamilySearch.org"। সংগ্রহের তারিখ ১৭ জানুয়ারি ২০১৬।  "Maika Monroe: from world-class kiteboarder to accidental movie star"। The Irish Times। ২৭ ফেব্রুয়ারি ২০১৫। সংগ্রহের তারিখ ১৭ জানুয়ারি ২০১৬।  "Noozhawk Talks: Maika Monroe Making the Most of Her Three-Part Harmony"। সংগ্রহের তারিখ ১৭ জানুয়ারি ২০১৬।  "PROFILED: Maika Monroe Buckley"। The Kiteboarder। ২২ আগস্ট ২০১১। ২৭ জুলাই ২০২১ তারিখে মূল থেকে আর্কাইভ করা। সংগ্রহের তারিখ ৩০ অক্টোবর ২০১৭।  উইকিমিডিয়া কমন্সে মাইকা মনরো সংক্রান্ত মিডিয়া রয়েছে। ইন্টারনেট মুভি ডেটাবেজে মাইকা মনরো (ইংরেজি)
দ্য ভয়েজ অফ দ্য বিগ্‌ল

দ্য ভয়েজ অফ দ্য বিগ্‌ল ইংরেজ জীববিজ্ঞানী ও প্রকৃতিবিদ চার্লস ডারউইনের লেখা একটি ভ্রমণ কাহিনীমূলক বই। তিনি এইচএমএস বিগ্‌লের দ্বিতীয় সমুদ্রযাত্রায় অংশ নিয়েছিলেন। পাঁচ বছরের সেই সমুদ্রযাত্রার অভিজ্ঞতা এবং বৈজ্ঞানিক পরীক্ষাগুলোর বর্ণনা দিয়েই বইটি লিখেন।
ইশারা ভাষা

ইশারা ভাষা বা সাংকেতিক ভাষা বা প্রতীকী ভাষা (ইংরেজি: Sign language) বলতে শরীরের অঙ্গ-প্রত্যঙ্গ বিশেষ করে হাত ও বাহু নড়ানোর মাধ্যমে যোগাযোগ করার পদ্ধতিকে বোঝানো হয়। মুখের ভাষাতে যোগাযোগ করা অসম্ভব বা অযাচিত হলে এই ভাষা ব্যবহার করা হয়। সম্ভবত মুখের ভাষার আগেই ইশারা ভাষার উদ্ভব ঘটে। মুখের বিকৃত ভঙ্গিমা, কাঁধের ওঠানামা কিংবা আঙুল তাক করাকে এক ধরনের মোটা দাগের ইশারা ভাষা হিসেবে গণ্য করা যায়। তবে প্রকৃত ইশারা ভাষাতে হাত ও আঙুল দিয়ে সৃষ্ট সুচিন্তিত ও সূক্ষ্ম দ্যোতনাবিশিষ্ট সংকেত সমষ্টি ব্যবহৃত হয়, এবং এর সাথে সাধারণত মুখমণ্ডলের অভিব্যক্তিও যুক্ত করা হয়। মূক ও বধির লোকেরা নিজেদের মধ্যে যোগাযোগের জন্য ইশারা ভাষার ব্যবহার করে থাকেন।
স্‌ভালবার্দ

স্‌ভালবার্দ (ইংরেজি: Svalbard; নরওয়েজীয় উচ্চারণ: [ˈsʋɑ(ː)lbɑːɾ]) (সহজতর বাংলা উচ্চারণ: সালবার্দ বা, ভালবার্দ) উত্তর মহাসাগরে অবস্থিত একটি নরওয়েজীয় দ্বীপপুঞ্জ। এটি ইউরোপ মহাদেশের মূল ভূখণ্ডের উত্তরে, নরওয়ে ও উত্তর মেরুর মাঝামাঝি একটি স্থানে, নরওয়ে থেকে প্রায় ১ হাজার কিলোমিটার দূরত্বে, ৭৪° থেকে ৮১° উত্তর অক্ষাংশের মধ্যে অবস্থিত। দ্বীপগুলির মধ্যে সবচেয়ে বড়টির নাম ষ্পিৎসবের্গেন। প্রশাসনিকভাবে দ্বীপপুঞ্জটি কোনও নরওয়েজীয় কাউন্টির অন্তর্গত নয়। এটি একটি অ-একত্রীভূত অঞ্চল যেটিকে নরওয়েজীয় সরকার কর্তৃক নিযুক্ত একজন প্রশাসক শাসন করেন। ২০০২ সাল থেকে স্‌ভালবার্দের মূল লোকালয় লোঙিয়ের্বিয়েন একটি নির্বাচিত স্থানীয় সরকারের অধীনে অবস্থিত, যা মূল নরওয়েজীয় ভূখণ্ডতে অবস্থিত পৌর এলাকাগুলির সাথে সাদৃশ্যপূর্ণ। ষ্পিৎসবের্গেন দ্বীপের উত্তরে অবস্থিত ন্যু-অলেসুন্দ বসতিটি (মূলত গবেষকদের একটি কেন্দ্র) বিশ্বের সর্বউত্তরে অবস্থিত বেসামরিক লোকালয়। "Archived copy"। ২৪ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৮।  "The .bv and .sj top level domains"। Norid। ৭ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১০।
গার্নসি

গার্নসি (ইংরেজি: Guernsey) ইউরোপের মূল ভূখণ্ড ও গ্রেট ব্রিটেন দ্বীপের মধ্যবর্তী ইংলিশ চ্যানেল প্রণালীতে ফ্রান্সের নরমঁদি অঞ্চলের উপকূলের কাছে অবস্থিত একটি দ্বীপ। এটি মোটামুটিভাবে সাঁ মালো বন্দর শহরের উত্তরে এবং কোতঁতাঁ উপদ্বীপের পশ্চিমে অবস্থিত। গার্নসি ও এর আশেপাশের বেশ কিছু ক্ষুদ্রতর দ্বীপ মিলে বেইলিউইক অফ গার্নসি নামক একটি ব্রিটিশ রাজার অধীনস্থ অঞ্চল গঠন করেছে। দ্বীপটি আইনগতভাবে যুক্তরাজ্যের অন্তর্গত নয়, তবে এর প্রতিরক্ষা ও অন্যান্য বৈদেশিক সম্পর্কগুলি ব্রিটিশ সরকারই দেখাশোনা করে। গার্নসি অধিকৃত অঞ্চলটির পুরোটাই ব্রিটিশ দ্বীপপুঞ্জের সাধারণ ভ্রমণ অঞ্চলের মধ্যে পড়েছে এবং এটি ইউরোপীয় ইউনিয়নের সদস্য না হলেও তার সাথে বিশেষ সম্পর্ক বজায় রেখেছে, বিশেষ করে মুক্ত বাণিজ্যের ক্ষেত্রে। গার্নসি ও জার্সি দ্বীপসমষ্টি বা বেইলিউইকগুলি একত্রে একটি ভৌগোলিক অঞ্চল গঠন করেছে যাদের নাম দেওয়া হয়েছে চ্যানেল দ্বীপপুঞ্জ। "Largest population increase since 2011"। Guernsey Press। ২৯ এপ্রিল ২০১৭।  "Guernsey Gross Domestic Product 2015 Estimates"। ২৫ আগস্ট ২০১৬। সংগ্রহের তারিখ ৮ জানুয়ারি ২০১৭।  F. Le Maistre, The Language of Auregny, Jersey/Alderney 1982. Ogier, Daryl Mark (২২ মার্চ ২০০৫)। The Government and Law of Guernsey। The States of Guernsey। আইএসবিএন 978-0954977504।
আক্রোটিরি এবং ডেকিলিয়া

আক্রোটিরি এবং ডেকিলিয়া (ইংরেজি: Akrotiri and Dhekelia), যার সরকারি পূর্ণনাম আক্রোটিরি এবং ডেকিলিয়া সার্বভৌম ঘাঁটি অঞ্চলসমূহ (ইংরেজি: Sovereign Base Areas of Akrotiri and Dhekelia) একটি ব্রিটিশ অধীনস্থ সমুদ্র প্রতিকূলবর্তী অঞ্চল যা সাইপ্রাস দ্বীপে অবস্থিত। যুক্তরাজ্য, গ্রিস, তুরস্ক ও সাইপ্রাসের প্রতিনিধিদের মধ্যে ১৯৬০ সালে সম্পাদিত একটি চুক্তির মাধ্যমে অঞ্চলগুলিকে যুক্তরাজ্যের কাছে হস্তান্তর করা হয় এবং ব্রিটিশ রাজার অধীন উপনিবেশ সাইপ্রাসকে স্বাধীনতা প্রদান করা হয়। এখানে ব্রিটিশ সামরিক ঘাঁটি আছে এবং এটি ভূমধ্যসাগর ও মধ্যপ্রাচ্যে যুক্তরাজ্যের জন্য একটি কৌশলগতভাবে গুরুত্বপূর্ণ এলাকা। "The Administration is the civil government of the Sovereign Base Areas." "Sovereign Base Areas Administration Official Web"। SBA Administration (ইংরেজি ভাষায়)। ২০১৭-০৫-১২ তারিখে মূল থেকে আর্কাইভ করা। সংগ্রহের তারিখ ২০১৭-০৩-২৮।  "British Nationality Act 1981 - SCHEDULE 6 British Overseas Territories"। UK Government। সেপ্টেম্বর ২০১৬।
ব্রায়ান কোনিয়েৎস

ব্রায়ান কোনিয়েৎস (জন্ম জুন১, ১৯৭৫) একজন আমেরিকান এনিমেশন ডিরেক্টর, লেখক, পরিচালক এবং গায়ক। তিনি সর্বাধিক পরিচিত মাইকেল দান্তে ডিমার্টিনোর সাথে, সহ স্রস্টা এবং কার্জনির্বাহী পরিচালক হিসেবে অ্যাভাটর: দ্য লাস্ট এয়ারবেন্ডার এবং দা লিজেন্ড অফ কোরা তে কাজ করার জন্য।  কোনিয়েৎস ক্যারেক্টার ডিজাইনার হিসেবে ফিল্ম রোমান এ ফ্যামেলি গাই এবং সহকারী পরিচালক হিসেবে মিশন হিল এবং কিং অফ দা হিল  এ কাজ করছেন। তিনি নিকেল্ডিওনের এনিমেটেড সিরিজ ইনভাদের জিম এ স্টোরি বোর্ড আর্টিস্ট  এবং চিত্র পরিচালকের কাজ করেন।  ২০০১ এবং ২০১৪ সালের মাঝে মাইকেল দান্তে ডিমার্টিনোর সাথে নিকেল্ডিওনের জন্য আভাতারঃ দা লাস্ট এয়ার বেন্ডার এবং এর সিকুয়েল  দা লিজেন্ড অফ কোরা লেখা এবং পরিচালনার পেশায় ছিল। তাদের দুজনের গভীর ও দীর্ঘ সৃষ্টিশীল সম্পর্কে একত্রে তারা ফ্যানদের কাছে ব্র্যকে যা ফ্যান প্রদত্ত ছিল।  ২০১৫ সালে কোনিয়েৎস্ একটি সাইফাই নভেল সিরিজ  থ্রেডওয়ার্ল্ড লেখা এবং ইলাস্ট্রেশনের কাজে ছিল যা প্রকাশিত হবে প্রথম এবং দ্বিতীয় বই  হিসেবে কিন্তু ডেট ঠিক হয়নি। কোনিয়েৎস ফটোগ্রাফির সাথে এখনও যুক্ত এবং একটি ব্যান্ড আছে, নাম গিনরমউস    যার কয়েকটি এ্যালবাম - আমাদের পূর্ব পুরুষের ভালবাসার সম্পর্ক এবং রাত, আর্টিফিশিয়াল আলোর নিচে নামে  প্রকাশিত।  কোনিয়েৎস্ রসওয়েল উচ্চ বিদ্যালয়, রসওয়েল, জর্জিয়া, উত্তর আটলান্টা  থেকে শিক্ষা লাভ করেন এবং পরে ফাইন আর্টে ইলাস্ট্রেশনে উচ্চ শিক্ষার জন্য  রহদে আইল্যান্ড ডিজাইন স্কুলে ১৯৯৮ সালে ভর্তি হন। Hoffman, Mike (৮ জানুয়ারি ২০১৫)। "Four Ways The Legend of Korra Respected Its Younger Viewers"। The Escapist। ১২ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৫।  Towers, Andrea (৬ জুলাই ২০১৫)। "Avatar: The Last Airbender and Korra creator previews new graphic novel Threadworlds -- exclusive"। EW.com। সংগ্রহের তারিখ ৬ জুলাই ২০১৫।  Konietzko, Bryan. "About" ওয়েব্যাক মেশিনে আর্কাইভকৃত ২৫ জুলাই ২০১৭ তারিখে, bryankonietzko.com. Retrieved 13 July 2012.
হরে রাম হরে কৃষ্ণ (১৯৭১-এর চলচ্চিত্র)

হরে রাম হরে কৃষ্ণ হচ্ছে ১৯৭১ সালে মুক্তিপ্রাপ্ত একটি হিন্দি চলচ্চিত্র যেটা পরিচালনা করেন দেব আনন্দ, এবং মুখ্য ভূমিকায় তিনিসহ জিনাত আমান এবং মুমতাজ অভিনয় করেন। চলচ্চিত্রটি ব্যবসাসফল হয়েছিলো এবং জিনাত আমান এর জন্য এটি ওপরে ওঠার মাধ্যম ছিলো, তিনি চলচ্চিত্রটিতে পশ্চিমা হিপি'র চরিত্রে অভিনয় করেন, এবং 'ফিল্মফেয়ার বেস্ট সাপোর্টিং এ্যাকট্রেস' পুরস্কার জেতেন, এছাড়া সেরা অভিনেত্রী হিসেবে 'বেঙ্গল ফিল্ম জার্নালিস্টস এ্যাসোসিয়েশন এ্যাওয়ার্ড' (বিএফজেএ) পুরস্কারও পান। চলচ্চিত্রটিতে হিপি সংস্কৃতির নৈতিক অবক্ষয় দেখানো হয়েছে। চলচ্চিত্রটি একভাবে মাদক-বিরোধী প্রচারণা করেছে এবং পশ্চিমা সংস্কৃতির কিছু সমস্যা দেখিয়েছে যেমন বিয়ে বিচ্ছেদ হয়ে যাওয়া। চলচ্চিত্রটি ১৯৬৮ সালের আমেরিকান চলচ্চিত্র 'সাইক আউট' এর উপর হাল্কাভাবে ভিত্তি করে তৈরি। ভারতের গোয়া প্রদেশে কলিম আহমেদ খান নামের একজন হিপি ছিলেন, চলচ্চিত্রটির কাহিনী তার জীবন কাহিনী থেকেও কিছুটা নেওয়া হয়। দেব আনন্দের মাথায় "হরে রাম হরে কৃষ্ণ" বানানোর চিন্তা নেপালের কাঠমান্ডুতে হিপিদের নৈতিক অবক্ষয় দেখে আসে, কোলকাতায় তাঁর পূর্বের ফিল্ম 'প্রেম পূজারী' (১৯৭০) নিয়ে আন্দোলন হয়েছিলো এরপর তিনি নেপালে আসেন। তার মন খারাপ হয়ে গিয়েছিলো কারণ কোলকাতায় তার 'প্রেম পূজারী' চলচ্চিত্রটির বিরোধিতা করে এর পোস্টার পোড়ানো হয়েছিলো। দেব আনন্দ- প্রশান্ত জ্যাসওয়াল জিনাত আমান – জ্যাসবির জ্যাসওয়াল/ জ্যান্সি মুমতাজ – শান্তি বেবী গুড্ডি – শিশু জ্যাসবির সত্যজিৎ – শিশু প্রশান্ত (মাস্টার সত্যজিৎ) প্রেম চোপড়া – দ্রোনাচার্য রাজেন্দ্র নাথ – তুফান মেহমুদ জুনিয়র – ম্যাশিনা সুধীর – মাইকেল কিশোর সাহু – শ্রীমান জ্যাসওয়াল আঁচলা সাচদেব – শ্রীমতি জ্যাসওয়াল মমতাজ বেগম – শান্তির মা ইফতেখার – আইজিপি রাজ কিশোর – সখী গৌতম সরিন – দীপক ইন্দ্রাণী মুখার্জী – শ্রীমতি জ্যাসওয়াল (২য়) যশোধরা কাটজু – (যশোধরা কাটজু) এই চলচ্চিত্রটির সঙ্গীত পরিচালনা করেছিলেন রাহুল দেব বর্মণ এবং গানের কথা লেখেন আনন্দ বকশী। 'দম মারো দম' এবং 'হরে রাম হরে কৃষ্ণ' তরুণদের মধ্যে অনেক জনপ্রিয়তা পেয়েছিলো এবং 'কাঞ্চি রে কাঞ্চি রে', 'দেখো ও দিওয়ানো' এবং 'ফুলো কা তারো কা' রাহুল দেব বর্মণের সংগীত মেধার প্রকাশ ঘটিয়েছিলো। গায়িকা আশা ভোঁসলে 'দম মারো দম' গানটির জন্য 'ফিল্মফেয়ার বেস্ট ফিমেইল প্লেব্যাক এ্যাওয়ার্ড' পুরস্কার জিতেছিলেন। "BoxOffice India.com"। ১৯ ফেব্রুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১৮।  "1st Filmfare Awards 1953" (পিডিএফ)। ১২ জুন ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ এপ্রিল ২০১৮।  "69th & 70th Annual Hero Honda BFJA Awards 2007"। ৮ ফেব্রুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১৮।  Lokapally, Vijay। "Hare Rama Hare Krishna (1971)"। thehindu.com। The Hindu। সংগ্রহের তারিখ ১২ এপ্রিল ২০১৩।  ইন্টারনেট মুভি ডেটাবেজে হরে রাম হরে কৃষ্ণ (ইংরেজি)
ফ্যারো দ্বীপপুঞ্জ

ফ্যারো দ্বীপপুঞ্জ (Faroe Islands) (ফ্যারো: Føroyar) নরওয়েজীয় সাগর ও আটলান্টিক মহাসাগরের মধ্যে অবস্থিত একটি দ্বীপপুঞ্জ। এটি নরওয়ে ও আইসল্যান্ডের মাঝামাঝি অবস্থানে এবং স্কটল্যান্ড থেকে উত্তর ও উত্তর-পশ্চিমে ৩২০ কিলোমিটার (২০০ মাইল) দূরত্বে অবস্থিত। দ্বীপপুঞ্জটি ডেনমার্ক রাজ্যের অধীন একটি স্বায়ত্বশাসিত প্রশাসনিক অঞ্চল। এর মোট আয়তন প্রায় ১,৪০০ বর্গকিলোমিটার (৫৪১ বর্গমাইল)। ২০১৭ সালে এর মোট জনসংখ্যা ছিল প্রায় ৫০ হাজার। ফ্যারো দ্বীপপুঞ্জের ভূপ্রকৃতি অত্যন্ত রুক্ষ। এগুলিতে উপমেরুদেশীয় মহাসাগরীয় জলবায়ু পরিলক্ষিত হয়, অর্থাৎ ঝড়ো, আর্দ্র, মেঘাচ্ছন্ন ও শীতল। উচ্চ অক্ষাংশে অবস্থিত হওয়া সত্ত্বেও উষ্ণ উপসাগরীয় সমুদ্রস্রোতের কারণে এখানকার তাপমাত্রা সারা বছর ধরেই বরফাংকের উপরে থাকে। ফ্যারো দ্বীপপুঞ্জটি ১১শ থেকে ১৯শ শতকের শুরু পর্যন্ত নরওয়ে রাজ্যের অংশ ছিল। ১৮১৪ সালে কিল চুক্তির মাধ্যমে ডেনমার্ক নরওয়ের শাসনাধীন গ্রিনল্যান্ড ও আইসল্যান্ডের সাথে ফ্যারো দ্বীপগুলিরও দখল পায়। ১৯৪৮ সাল থেকে ফ্যারো দ্বীপপুঞ্জটি ডেনমার্ক রাজ্যের ভেতরে অবস্থান করে একটি স্বায়ত্বশাসিত দেশ হিসেবে বিদ্যমান। ফ্যারো দ্বীপবাসীরা বেশির ভাগ আভ্যন্তরীণ বিষয় নিয়ন্ত্রণ করে। তবে সামরিক প্রতিরক্ষা, পুলিশ, বিচার ব্যবস্থা, মুদ্রা এবং বৈদেশিক সম্পর্কের মতো বিষয়গুলি ডেনমার্কের দায়িত্ব। তবে ফ্যারো দ্বীপগুলি ডেনমার্কের শুল্ক এলাকার মধ্যে পড়ে না, এদের নিজস্ব বাণিজ্য নীতি আছে এবং এগুলি অন্যান্য রাষ্ট্রের সাথে বাণিজ্যিক চুক্তিস্থাপন করতে পারে। নর্ডীয় কাউন্সিলে ডেনীয় প্রতিনিধি দলের মাধ্যমে ফ্যারো দ্বীপপুঞ্জের প্রতিনিধিত্ব নিশ্চিত করা হয়। এছাড়া কিছু কিছু ক্রীড়া প্রতিযোগিতাতে ফ্যারো দ্বীপপুঞ্জ নিজস্ব জাতীয় দল পাঠিয়ে থাকে। "Faroese Language"। The Government of the Faroe Islands। ৮ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৭।  "Den færøske selvstyreordning, about the Overtagelsesloven (Takeover Act)"। Stm.dk। সংগ্রহের তারিখ ১৪ মার্চ ২০১৪।  "Faroe Islands Statistical Office"। Hagstova Føroya। Statistics Faroe Islands। ২৩ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০১৭।  Statistics Faroe Islands, accessed 25 September 2016. "TB05010 BruttotjÃ³Ã°arÃºrtÃžka Ã Ã¡rsins prÃsum (1998-2015) - framrokning (2016-2018)-live"। ১৮ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১৮।  "PX-Web - Vel talvu"। statbank.hagstova.fo।  Filling Gaps in the Human Development Index ওয়েব্যাক মেশিনে আর্কাইভকৃত ৫ অক্টোবর ২০১১ তারিখে, United Nations ESCAP, February 2009 "Faroe Islands – Visit the official site of the Faroe Islands here!"। ২৬ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১৮।  "Facts about the Faroe Islands – Nordic cooperation"। ২৩ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১৮।  উদ্ধৃতি ত্রুটি: <ref> ট্যাগ বৈধ নয়; Embargo2014 নামের সূত্রটির জন্য কোন লেখা প্রদান করা হয়নি "Faeroe Islands"। World Statesmen। সংগ্রহের তারিখ ২৪ নভেম্বর ২০১৫।  https://www.retsinformation.dk/Forms/R0710.aspx?id=20991 Retsinformation.dk, Lov om de færøske myndigheders overtagelse af sager og sagsområder (Also called: Overtagelsesloven ডেনীয় ভাষায় লেখা)